Vi var veldig fornøyde med vårt opphold! Verten svarte raskt på alle spørsmål og kom med lokale tips og anbefalinger. Vi fikk tilgangskoder til leiligheten via e-post, og dette fungerte knirkefritt. Kaffekapsler og en flaske vann sto klart til oss da vi kom, noe jeg så langt har erfart som et godt tegn på at verten er bevisst gjestfrihet og sin rolle som vert. Leiligheten var lys, skinnende ren, med gjennomtenkte detaljer og smakfullt interiør. Vi likte terrassen med utsikt til basseng og byen, hvor vi nøt et glass vin, og var veldig glad for velfungerende aircondition da det var 36 grader i byen neste dag! Vi kan varmt anbefale leiligheten og Olivier som vert!